《恭依皇祖示江南大小诸吏诗韵》
清代·弘历

圣人致熙皞，凤麟在郊棷。而犹所无逸，巡方民隐剖。

於今四十年，盛典未行久。藐予蒙业安，负扆为元首。

绳武仰仁皇，承欢奉慈母。逋赋二百万，蠲除惠农亩。

乘春发行旌，皮轩道游后。减从敕羽林，修职戒典守。

闾阎期不惊，比户相睦友。馀暇寄山水，智乐仁者寿。

兹来匪豫游，前徽勉无负。